20 dec, 2018 Rowdy Leers Nieuws 837 views	0 0
Tags CapcomDevil May Cry 5Trailer
Vorige Eindejaars sales van start
Volgende Men in Black: International Official Trailer Nuuskommentaar: Solidariteit Beweging – op weg na ‘n solidariteitsbeweging | Die Nuus in Afrikaans - Koerant.co.za
Vandag se bekendstelling van die Solidariteit Beweging, wat uit 18 organisasies bestaan, is dus uit ‘n grondwetlike oogpunt belangrik. Die aandeel in grondwetlikheid word deeglik besef, soos blyk uit ‘n aanhaling van mnr. Flip Buys, uitvoerende hoof van Solidariteit: “Die burgerlike samelewing speel ’n kritieke rol om die demokrasie in Suid-Afrika te laat werk. Gemeenskappe in ’n demokrasie werk deur hulle instellings en dit is deur instellings wat regte opgeneem en gerealiseer word. Sonder burgerlike instellings sal die regte in die Grondwet net ‘papierregte’ bly. Ons glo dat die ontstaan van die Solidariteit Beweging ’n stimulus sal wees wat tot ’n beter georganiseerde burgerlike samelewing in Suid-Afrika sal lei.”
Gister het die Open Society Foundation” aangekondig dat Suid-Afrika nou minder vry is as twee jaar gelede. Dr. Mamphela Ramphele het by dieselfde geleentheid gesê te veel politieke partye is tevrede met die blanko tjek wat hulle elke vyf jaar kry. “Hoe kan mense (kiesers) wat met so veel disrespek behandel word keer op keer dieselfde openbare amptenare in magsposisies plaas? Is dit demokrasie?”
Hoewel baie akademici meen dis foutief, het Suid-Afrika die afgelope aantal jare op Verslaggewers Sonder Grense se indeks van die 21ste mees persvrye land ter wêreld n die 43ste nou terugggesak. Die burgerlike samelewing wat in opstand is oor die voorgestelde snoerwet, speel ‘n beduidende rol om Suid-Afrika so op die indeks die kreeftegang te laat gaan. Inn enige normale demokrasie sou die regering ernstige kommer hieroor hê, want dit raak onder meer die land se posisie op die korrupsiepersepsie-indeks – waar die land ook die kreeftegang gaan, en so ook die beleggingsvertroue-indeks. En omdat ‘n regering in algemene belang behoort te regeer, is dit genoeg rede om ‘n verantwoordelike regering te laat besin, want dit raak ‘n land se vermoë om werksgeleenthede te skep. En dis nie asof die land ‘n ooraanbod van werksgeleenthede het nie.
Dat die burgerlike organisasies duidelik nog nie ‘n groot genoeg impak op regeringsdenke het nie, blyk uit die sekretaris-generaal van die ANC reaksie op kritiek – dit skep die indruk dat die land deur narre regeer word en skrik beleggers af.
Bloot kerm en kla is nie veel werd nie. Die kuns is om die hande uit die moue te steek en die regte ding te doen. Die Solidariteit Beweging bestaan uit verantwoordelike instansies, waarvan sommiges ook heelwat spierkrag het. Die insluiting van die FAK is insiggewend, aangesien dit ‘n sambreelliggaam is wat op sy beurt verskeie instansies met beduidende invloed insluit.
Nou word koppe en hande bymekaar gesit, en dit sal baie interessant wees insae te kry in die driejaar-bouplan wat vandag aangekondig is.
Die tienpuntplan wat Solidariteit onlangs reeds aangekondig het en van die instellings inbind wat ook nou weer genoem is, werp dalk reeds heelwat lig op wat verwag kan word. Hierin het die NP van Wyk Louwsentrum, wat onder die vaandel van die FAK funksioneer, sentraal gestaan. Dit fokus, aldus ‘n artikel van prof. Koos Malan sterk op die ontwikkeling van kultuurregte. Lees http://maroelamedia.co.za/blog/die-groot-debat/artikel-oor-die-nuwe-np-van-wyk-louw-sentrum-vir-kulturele-vryheid/
Prof Danie Goosen van die FAK aksentueer spesifieke aspekte in sy artikel, “Die verskil tussen ware en valse vryheid” (Lees http://maroelamedia.co.za/blog/die-groot-debat/die-verskil-tussen-ware-en-valse-vryheid/ ) en sluit af: Kortom, die vryheid van die individu staan volgens die tradisionele opvatting nie in spanning met die bowe-individuele instellings van kulture nie. Inteendeel, laasgenoemde is juis die voorwaarde vir vryheid.”
Dié artikels het almal op die webwerf van MaroelaMedia verskyn, wat self een van die deelnemende instansies is.
Kritiek wat al op die kuberruim deurgesyfer het, dui op ‘n onvergenoegdheid met die fokus op kultuurregte, eerder as minderheidsregte anders as net kultuurregte. Dié kritici het duidelik nog nie van Afriforum se uitgebreide aksies, ook oorsee, kennis geneem nie.
Buitendien, kritiek voor die driejaar-bouplan nog bekend gemaak is, is voortydig.